Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 333

5. Hitelek Ez a rész tartalmazza a hitelintézet által nyújtott hitelek és hiteljellegű követelések állományát szektoronkénti és eredeti lejárat szerinti bontásban, esetenként hiteltípusok szerint is részletezve. A prolongált hiteleket az eredeti hitelszerződés szerinti lejáratnak megfelelően kell kimutatni. A rövid lejáratú (a vállalkozóknál és a lakosságnál az egyéb rövid lejáratú) hitelek között kell figyelembe venni a nem függővé tett, tehát a mérlegben követelésként a hármas számlaosztályban kimutatott esedékes, de nem kifizetett kamatok, kamatjellegű jutalékok összegét is. A hiteleknek tartalmazniuk kell a halasztott fizetéssel eladott eszközök miatti követelések összegét is. Az 51.11—12. Központi költségvetésnek nyújtott hitel sorban kell feltüntetni a központi költségvetésnek közvetlenül nyújtott hiteleken felül az állam által szerződés vagy jogszabály alapján más pénztulajdonostól átvállalt hitelek állományát is, ideértve a korábbi TB kötvény-kibocsátásból eredő, 1995 végén átvállalt tartozást is. Az 52. Jegybanknak nyújtott hitel sorban kell szerepeltetni a jegybanknak nyújtott konzorciális hitel összegét bekerülési értéken, valamint a pénzintézet tulajdonába került külföldi MNB-tartozások állományát. Az 53.11—12. Hitelintézeteknek nyújtott hitelek sorokba kell beállítani a hitelintézetekkel szemben hitelszerződés alapján, illetve (a valódi penziós ügyleteken, a betétszerződéseken és az alárendelt kölcsöntőke szerződéseken kívül) bármilyen megállapodás alapján ténylegesen fennálló követelések állományát (ideértve a számlavezetőként nyújtott hiteleket, a más belföldi hitelintézet számára belföldön szervezett konzorciális hitelből a hitelintézet által nyújtott részt, valamint a felszámolás alatt álló hitelintézeteknél elhelyezett ún. „befagyott” betéteket is). Az 53.2. Hitelintézeteknek nyújtott külföldi szervezésű hitel sorban kell feltüntetni a belföldi hitelintézetek külföldi tartozásainak a hitelintézet tulajdonába került állományát, valamint a belföldi hitelintézetek külföldi szervezésű konzorciális hitelekből a hitelintézet által nyújtott részt. Az 55.1. Nyújtott kiegészítő alárendelt kölcsöntőke sorban a Hpt. 5. számú melléklete I. 3. pontja szerinti feltételek mellett legalább két évig terjedő eredeti lejárattal nyújtott (és a befektetési tevékenység kockázatának fedezetére szolgáló) hiteleket, az 55.2. Nyújtott alárendelt kölcsöntőke sorban a Hpt. 5. számú melléklete I. 2. pontjában foglalt feltételekkel nyújtott hiteleket kell szerepeltetni. A vállalkozók folyószámla és eseti hiteleit tartalmazó 56.11., illetve 56.21. sorokban a beváltott garanciák állományának is szerepelnie kell. Az 56.12., illetve a 56.22. sorban kell szerepeltetni a hitelintézet által leszámítolt, illetve a belföldi vevőkkel szembeni követelés ellenében kapott — jogi személyiségű vállalkozók, illetve kisvállalkozók által kibocsátott — tárcában lévő váltók értékét (ideértve az óvatolt váltókat is). Az 56.131—132., illetve az 56.231—232. sorokba a vállalkozókkal, mint végső adósokkal szembeni megvásárolt követelések (faktorálásból és forfetírozásból eredő követelések) kerülhetnek. (A faktorálás általában rövid lejáratú, a forfetírozás éven túli lejáratú követelés megelőlegezést, vásárlást jelent.) A lakáscélú, jelzálog típusú vállalkozói hitel soroknak a lakásépítő vállalkozások, építőközösségek, lakásszövetkezetek, társasházak stb. részére nyújtott hitelek állományát kell tartalmaznia. A nem lakáscélú ingatlanvásárlási hiteleket — a jelzálogtól függetlenül — az egyéb hitelek között kell feltüntetni. A jogi személyiségű vállalkozók, illetve a kisvállalkozók egyéb hitelei között kell kimutatni a külön sorokban nem jelentett hitelfajtákat, illetve követeléseket, ideértve a halasztott fizetéssel eladott részesedés, illetve követelés még ki nem egyenlített összegét, a hitelintézet által saját kockázatára, visszkereseti kötelezettséggel kihelyezett állami alapjuttatás, az államtól lebonyolításra átvett pénzeszközökből történt kihelyezések mérlegben, illetve főkönyvben szereplő összegét, valamint a banki alapjuttatás címén fennálló követelések állományát is. Az 56.17. és 56.26. sorokban a pénzügyi lízinggel kapcsolatos követeléseket az Szkr. által előírt értéken kell szerepeltetni. A lakossági szektornak nyújtott hiteleknek tartalmazniuk kell a megfelelő sorokban a hitelintézet saját dolgozói részére nyújtott hitelek állományát is. A devizafedezet mellett nyújtott hitelt, a hitel céljától függően, a megfelelő sorban kell szerepeltetni. Az 57.21—22. Lakossági áruvásárlási hitel sorokba kell kerülnie az áruvásárlási hitelek állományának. Az 57.41—42. Lakossági lakáscélú jelzálog típusú hitel sorokban kell közölni mind a támogatott, kedvezményes, mind a piaci feltételekkel nyújtott lakáscélú (építési, lakásvásárlási, ingatlanvásárlási, lakásfelújítási, lakásbővítési) és egyéb (pl. üdülő vagy garázs) építési hitelállomány — jelzáloggal való terhelés mellett vagy anélkül nyújtott — 1998/56. szám összegét, ideértve a bankkölcsön, a lakáscseréhez nyújtott piaci kamatozású (áthidaló) hitelek és a lakástakarékpénztárakkal kötött szerződéshez kapcsolódó azonnali hitelek állományát is. A nem lakáscélú ingatlanvásárlási hiteleket — a jelzálogtól függetlenül — az egyéb hitelek között kell feltüntetni. Az 57.51—52. Egyéb lakossági hitelek között kell jelenteni a lakosság részére nyújtott, máshol nem szerepeltetett hiteleket (pl. személyi hitel, gépkocsivásárlási hitel, tandíj hitel, záloghitel, stb.). Az 58.11—58.22. sorokban kell kimutatni a külföldiekkel (nem rezidensekkel) szemben forintban vagy devizában fennálló valamennyi követelés állományát az értékpapírok és érdekeltségek kivételével. Az 59. Céltartalék (Hitelek és bankközi ügyletek után) sorban kell a hitelintézetekkel szembeni (a Felügyeleti Mérleg 13.1., 13.2. és 14.., illetve a 42.1—44.2. eszközsoraiban szereplő) ügyletek, valamint a hitelek és egyéb követelések után — a Hpt., illetve a számviteli előírások szerint megképzett — a beszámolás napján fennálló kockázati céltartalék állományt kimutatni, ideértve a rövid lejáratú hitelek között kimutatott kamatkövetelések utáni kockázati céltartalékot is. Az 1996. január 1-jét megelőzően megképzett kamatkövetelések utáni kockázati céltartalék meglévő összegét továbbra is nyilván kell tartani mindaddig, amíg az egyedileg rendezésre (felhasználásra, felszabadításra) nem kerül.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes